Lav et referat af nedenstående tekst:

Tekst:
Vendsyssel FF kan selv afgøre deres skæbne i 1. division. En sejr over Fremad Amager giver klubben endnu en sæson i 1. division. Ender kampen uafgjort eller med nederlag, så er Hjørring-mandskabet afhængig af hjælp fra andre hold i sidste spillerunde. - Vi går efter en sejr, og vi håber, at der kommer mange og støtter os på stadion, så vi kan få lavet så meget larm som muligt, siger stadionansvarlig i Vendsyssel FF, Camilla Jørgensen. Der må være 1.380 tilskuere på stadion til kampen i følge corona-regler, 1.000 af billetterne til kampen uddeler klubben gratis til fans, da Vennelyst har købt billetterne og inviterer fans gratis til skæbnekampen. Håber på masser af larm fra tilskuerne Billetterne udleveres på stadion fra torsdag eftermiddag kl. 17.00 efter først til mølleprincippet, og i følge Camilla Jørgensen er interessen stor. - 300 har allerede meldt at de kommer, og jeg forventer ihvertfald 800-900 fans på stadion, siger Camilla Jørgensen. Til den altafgørende kamp i morgen har Vendsyssel FFs fangruppe Zone 70 meddelt, at de kommer tilbage på stadion. Fan-gruppen har boykottet Vendsyssels kampe siden december efter en episode på stadion. Tilbage efter boykot Her blev et medlem af fangruppen i følge Zone70's udlægning af sagen på facebook efter en kamp overfaldet af en vagt på ud fra stadion. Det skete efter, at der på tilskuerafsnittet i forbindelse med kampen af været en episode med fyrværkeri. Fangruppen mente efterfølgende, at det ikke var sikkert at komme på stadion, og derfor har de siden boykottet holdets kampe, da de ikke har følte, at Vendsyssel FF har håndteret situationen, som fangruppen ønskede. Vendsyssel FF har meldt ud, at sagen er håndteret internt, og det var fangruppen været utilfreds med, og det har flere gange fået dem til at ytre deres utilfreds med klubben både ved aktioner udenfor stadion og på de sociale medier. Efter et møde mellem klubben og Zone 70 er striden nu afsluttet, og det kan igen handle om fodbold. Vendsyssel FF skriver på Facebook efter mødet, at de som klub skal kunne stå indefor, at det er sikkert at gå til fodbold på stadion. - Der er lavet fejl på begge sider, og vi laver tingene anderledes nu, og Zone70 ønsker at komme tilbage på stadion, så nu er der fælles front, siger stadionansvarlig i Vendsyssel FF Camilla Jørgensen. Cheftræner: Vi har brug for jer Hun forventer, at der kommer mellem 30 og 40 medlemmer af Zone 70 til kampen torsdag aften og støtter holdet mod Fremad Amager. En støtte som får opbakning fra Vendsyssel FFs cheftræner. - Vi ses på torsdag. Vi har brug for alle mand, skriver Michael Schjønberg på Facebook til Zone 70. Kampen spilles klokken 19.00 på Nord Energi Arena og kan ses direkte i tv på TV3 Sport.

Referat:
- Vi har brug for jeres støtte. Sådan lyder bønnen fra Vendsyssel FF til klubbens fans, og derfor giver klubben gratis adgang til det altafgørende kamp for Vendsyssels overlevelse i 1. division torsdag aften.